User:Ababorga/sandbox

Flash animacija
Flash animacija arba Flash multiplikacija - tai animacinis filmas sukurtas naudojant Adobe Flash arba panašias animacijos kūrimo programas ir dažniausiai platinamas .swf formatu. Terminas Flash animacija siejamas ne tik su failo formatu, bet ir tam tikru judėjimo ir vaizdinių stiliumi, kuris daugelyje visuomenės sluoksnių yra vertinamas kaip pernelyg supaprastintas ar neišbaigtas. Tačiau dešimtys Flash animacijos televizijos serialų, nesuskaičiuojama daugybė Flash animacijos televizijos reklamų, bei įvairūs apdovanojimai liudija, kad Flash animacija išgyvena Renesansą. 1990-ųjų pabaigoje, kai daugumai interneto vartotojų interneto greitis buvo tik 56kbit/s, daugelis Flash animacijos kūrėjų kurdami projektus, skirtus platinti internetu, naudojo ribotą animaciją (angl. Limited animation) arba iškarpų animaciją (angl. [|Cutout animation]). Tai leido kūrėjams kurti trumpametražias, ne didesnes kaip 1MB animacijas. Flash technologija gali integruoti rastrinę grafiką ir kitus rastrine grafika paremtus vaizdus, taip pat vaizdo įrašus. Visgi dauguma Flash filmų yra sukurti naudojant vektorinius brėžinius, kurie padeda išgauti ryškų vaizdą ir išlaikyti gerą kokybę. Keletas blogai sukurtos Flash animacijos požymių yra trūkčiojantys judesiai (pastebimi veikėjams vaikščiojant ar jų gestuose), judėjimas iš anksto nustatyta tvarka, lūpų judesių nesutapimas su garsu ir staigūs pasikeitimai iš priekinio vaizdo pereinant į profilinį. Flash animacija paprastai platinama [|internete] (angl. World Wide Web arba WWW), dėl ko ji dar dažnai vadinama internetine animacija (angl. Internet cartoons, online cartoon arba webtoons). Internetinė Flash animacija gali būti interaktyvi ir dažnai yra kuriama serijomis. Flash animacija nėra tapatinama su internetiniais komiksais (angl. webcomic), kurie yra ne animuoti filmukai, o statiški komiksai. Jungtinėje Karalystėje Flash animacijos mokoma visose šalies mokyklose ir ją galima mokytis sustiprintu A lygiu.

Istorija
Kompanijos Macromedia sukurtą Flash programą (kartu su kitomis Macromedia programomis) 2005 metų balandžio mėnesį įsigijo programinės įrangos kompanijos Adobe. Naujausia programos versija šiuo metu yra Flash CS6.

Pirmasis garsus Flash animacijos formato panaudojimas buvo animacinio televizinio serialo Ren & Stimpy kūrėjo – John Kricfalusi darbas. 1997 m. spalio 15 d. jis išleido The Goddamn George Liquor Program – pirmąją animacinių filmų seriją, sukurtą specialiai internetui. Joje vaidino George Liquor (išgalvotas personažas, dėl kurio, kaip kalbama, J. Kricfalusi nutraukė darbą prie Ren & Stimpy) ir jo kvailelis sūnėnas Jimmy The Hapless Idiot Boy. Vėliau J. Kricfalusi sukūrė daugiau animacinių projektų su Flash programa, tarp jų ir keletą internetinių trumpametražių filmų tinklalapiui Icebox.com, televizinių reklamų bei muzikinį vaizdo klipą. Netrukus po to, vis dažniau ir  daugiau internetinių animacinių filmų atsirado internete.

1999 metų vasario 26 d. įvyko labai svarbus įvykis Flash animacijos istorijoje, kai populiarus internetinis serialas WhirlGirl tapo pirmuoju reguliariai rodomu Flash animuotu internetiniu serialu. Šio filmo premjera įvyko svarbiame kabeliniame kanale Showtime, precedento neturinčioje televizijos transliacijoje. Tuo pačiu metu buvo paleista transliacija Showtime internetiniame puslapyje. Serialo WhirlGirl, sukurto David B. Wiliamso ir prodiusuoto jo paties įkurtos kompanijos Visionary Media, istorija pasakoja jaunos superherojės nuotykius kovojant už laisvę ateityje, kurią valdo visagalė „mediatech imperija“. Serialas pradėtas rodyti 1997 metų pavasarį kaip internetine komedija, su ribotomis animacijos ir garso galimybėmis. Po susijungimo su tokiais partneriais kaip Lycos.com ir WebTV, serialas 1998 metais primasis pritaikė Flash animaciją Po debiuto Showtime kanale, tituluota herojė pasirodė daugiau nei 50-tyje Flash internetinių epizodų Showtime tinklapyje ir vaidino milijoninėje Showtime multimedijos marketingo kampanijoje.

Beveik tuo pačiu metu, Joe Cartoon paskelbė savo interkatyviąją animaciją „Varlė smulkintuve“ (angl. „Frog in a Blender“) ir tapo vienu iš pirmųjų ir tikrųjų virusinių hitų internete, turinčių daugiau nei 90 milijonų peržiūrų nuo tada, kai buvo išleistas 1999 metais. Muzikinė grupė The Von Ghouls pirmą kartą pasirodė 1999 metų lapkritį, būdama pirmąja muzikos grupe, naudojančia animacinių filmų epizodus internete, papildytais originaliomis dainomis bei 1970 metais rodytais šeštadienio ryto animaciniais filmukais. Daugybė populiarių internetinių portalų naudojo Flash animaciją 1990-ųjų interneto svetainių suklestėjimo dot-com boom metu. Tarp jų buvo tokie portalai, kaip Newgrounds, Icebox, MondoMedia, CampChaos, MediaTrip, Bogbeast ir AtomFilms. Stan Lee – Marvel komiksų kūrėjas - sukūrė animuotų komiksų internetinę svetainę.

Internete taip pat buvo platinami suaugusiems skirti Flash animacinių filmukų puslapiai. Kai kuriuos animacinius to laikotarpio filmukus, tokius kaip Queer Duck, Gary the Rat, Happy Tree Friends ir politinį JibJab, pradėjo transliuoti tradicinės žiniasklaidos priemonės. Tačiau ilgainiui, tendencija pasikeitė: po to kai tranlsiuotojos ABC ir FOX nutraukė Atom Films ir Flinch Studio produkcijos transliacijas, pastarosios 2000 - 2001 m. sukūrė vien tik internetui skirtus The Critic epizodus. Kita vertus, Flash technika sukurtam kūriniui nedaug trūko iki pasirodymo didžiajame kino ekrane. 2001 metais prasidėjo Flash kūrinio, turėjusio tapti pirmuoju Flash vaidybiniu filmu, gamyba. Filmo siužetas buvo paremtas internetui skirtu nesėkmingu animaciniu serialu Lil' Pimp ir, priešingai nei jo pirmtakas, turėjo santykinai didelį biudžetą kūrybai, garsių aktorių pavardžių (tokių kaip Williamas Shatneris, Bernie Mac'as ir Lil' Kim) sąrašą, pilną kūrybinę komandą ir beveik 80 minučių trukmės siužetą. Nors televizijos ir kino platintoja Sony Pictures nusprendė filmo neišleisti, jį galiausiai DVD formatu platinti pradėjo kita platinimo kompanija – Lion's Gate.

2000 metais įvyko dar vienas svarbus įvykis, kai pirmoji aukštos transliavimo kokybės Flash animacija pasirodė televizijoje. Hip hop’o atlikėjo Dice Raw muzikinis vaizdo įrašas Thin Line between Raw and Jiggy pasirodė didžuosiuose ekranuose skaitmeninių filmų festivalyje Resfest 2000, televizijoje per BET kanalą ir internete tokiuose portaluose kaip Sputnik7.com, Shockwave.com, Heavy.com. Klipas taip pat buvo įtrauktas į CD ir išleistas. Šis filmukas tapo pirmuoju pramoginio pobūdžio produktu medijų istorijoje [8]. Toddas Wahnish’as, kuris vėliau sukūrė Marvel Entertainment produktą All Winners Squad, buvo perėjimo nuo tradicinės piešimo ranka technikos į vektoriniais aprašomą animaciją pradininkas. Vaizdo įrašų išpopuliarėjimas paskatino Flash technika kurtos televizinės animacijos suklestėjimą. Keletas įrašų bendrovių, siekdamos internete išpopuliarinti tokius atlikėjus kaip Madonna, Beasty Boys ir Tenacious D, eksperimentavo su animuotais muzikos klipais. Tačiau nei vienas iš jų netapo hitu, leidusiu greitai išpopuliarėti Flash technika animuotiems klipams. Nepasisekė ir Adamui Sanderiui bei Timui Burtonui. Jie sukūrė ir išleido originalius tik internetui skirtus animacinius darbus, tačiau neįstengė sukurti sėkmingo finansinio modelio. Taip dėl perspektyvios mikro-apmokėjimo sistemos trūkumo ši animuotų muzikos klipų kryptis neįsitvirtino.

Keletas populiarių internetinių serialų šiuo metu gaminami naudojant Flash techniką. Tokių serialų pavyzdžiai: Emmy apdovanojimų laimėtojas Off-Mikes, išleistas ESPN ir Animax Entertainment; Warner Brothers sukurtas Gotham Girls; Future Thought Productions sukurtas Crime Time; Mike`o ir Matto Chapmanų sukurtas HomestartRunner.

Daugelis animuotų televizijos serialų yra pagaminti naudojant Macromedia Falsh. Ši programa naudojama dėl 2 priežasčių: sąlyginai mažos produkcijos kainos ir unikalaus stiliaus, kuris gaunamas naudojant šią programinę įrangą. Pavyzdžiai: Metalocalypse, Being Ian, Foster's Home For Imaginary Friends, Kappa Mikey, Hi Hi Puffy AmiYumi, Happy Tree Friends, Odd Job Jack, Wow! Wow! Wubbzy!, BBC kanalo sukurtos trys laidos Monkey Dust, Channel Four kanalo laida Modern Toss, Yin Yang Yo, Aaagh! It's the Mr. Hell Show, My Little Pony: Friendship Is Magic kanale The Hub (šiai laidai naudota smarkiai modifikuota Flash 8 versija), Cinemax kanalo Eli's Dirty Jokes, Queer Duck iš Showtime kanalo ir Shorties Watching Shorties Comedy Central kanale.

Kitos televizijos laidos (tokios kaip Home Movies ir Harvey Birdman, Attorney at Law) abi transliuotos Suaugusių programos bloko (angl. Adult Swim) Cartoon Network kabelinės televizijos tinkle, vietoj kitos animacijos technologijos pradėjo naudoti Flash animaciją.

Daugelis animacijos filmų festivalių reagavo į išpopuliarėjusią Flash animaciją įtraukdami į konkursą atskirą internetinės animacijos kategoriją. Taip pat buvo įsteigti specialūs žiniatinklyje panaudotos Flash animacijos konkursai. Spėjama, jog ateityje Flash technika bus priskiriama „pagaminta naudoti internete“ kategorijai. Taip gali nutikti todėl, kad varžymasis animacinių filmų festivaliuose yra specialiai organizuojamas kategorijomis pagal filmo trukmę ir platinimo kanalus, ne pagal naudotą animacijos techniką ar įrankius.

Flash animacijos platinimas
Nors naudojant Flash technologiją animacijos kūrimas gali būti lengvesnis ir pigesnis nei naudojant tradicinės animacijos kūrimo metodus, tikrosios laiko, pinigų ir projektui įgyvendinti reikalingų įgūdžių sąnaudos priklauso nuo pasirinkto turinio ir stiliaus. Platinimas internete yra žymiai paprastesnis ir pigesnis nei transliavimas televizijoje, o internetinės svetainės, tokios kaip Newgrounds, siūlo nemokamą talpinimą. Daugybė Flash animacijų yra sukurta mėgėjų ir neprofesionalų. Didelė dalis Flash animacijos, kuri iš pradžių platinama internete, vėliau tampa populiari ir ją pradedama transliuoti televizijoje, ypač tokiuose kanaluose kaip MTV and G4TV.

Flash animacija profesionaliose studijose
Flash animacijos gamyba ypač populiari didžiosiose animacijos studijose visame pasaulyje, nes animatoriai naudojasi šios programinės įrangos galimybėmis susisteminti didelę dalį resursų (pavyzdžiui, veikėjus, scenas, judesius) pakartotiniam naudojimui. Kadangi Flash failai yra vektoriniai, animaciją perkeliant į 35 mm juostą visiškai nenukenčia vaizdo kokybė. Šia funkcija naudojasi keletas nepriklausomų animatorių pasaulyje, įskaitant ir Phil Nibbelink: jo 77 minučių pilnametražis filmas Romeo & Juliet: Sealed with a Kiss kino teatruose pasirodė 2006m. Filme Disneyland's 50 Magical Years Steva‘as Martin‘as bendravo su Ančiuku Donaldu (angl. Donald Duck), kur nuo ranka piešto ančiuko animacijos buvo pašalinta spalva ir vėliau vėl nuspalvinta su Flash pagalba. Animacinio serialo Drawn Together rinkinyje The Drawn Together Movie: The Movie!, kurį 2010 m. balandį pristatė Comedy Central, buvo atsisakyta serijų, kuriose buvo naudojama tradicinė animacija, pakeičiant jas Flash animacija.

Kitos programos naudojamos kurti Flash animaciją
Yra daugybė kitų programinės įrangos paketų, kurie leidžia kurti failus .swf formatu. Tarp jų Toon Boom, Xara Photo & Graphic Designer, Vectorian Giotto, CelAction2D, Toufee, KoolMoves, Express Animator, Alligator Flash Designer, Amara Web Animation software and Anime Studio. Šios pirminės programos padeda kuriant multiplikacijas, ypač su įrankiais, kurie pritaikyti tradiciniams animatoriams, pavyzdžiui, įrankis konstruojant veikėjus, kuris žymiai pagreitina veikėjo animavimą. Be to, yra programų, kurios gali paversti 3D informaciją į 2D vektorius.

Flash animacija Lietuvoje
Lietuvoje Flash techniką savo darbuose dažnai naudoja, ko gero, labiausiai žinomas video vaizdo įrašų kūrėjas Tadas Vidmantas. Šia technika kurti filmukai (Ar verta tapti studentu Lietuvoje?, Kaip tapti politiku Lietuvoje?, Dangaus registratūra ir kiti), kuriuose kūrėjas išreiškia savo nuomonę skirti paaugliams ir vyresniajai auditorijai. Taip pat šis kūrėjas - dviejų suaugusiesiems skirtų animacinių serialų (portale CTV.LT platinto serialo Puiki pora ir MTV Lietuva eteryje transliuoto bei internete platinto serialo Robots with attitude) autorius. Flash technika Lietuvoje ypač dažnai sutinkama reklamos srityje kuriant internetinius reklaminius skydelius (angl. banners) ar reklaminius televizijos klipus. Jau minėtas vaizdo įrašų kūrėjas Tadas Vidmantas, naudodamas Flash techniką sukūrė reklaminius klipus tokiems prekės ženklams kaip OMNITEL, Švietimo mainų paramos fondas ir eBUHALTERIS.